section_heading: Povratak u zdravstveni sustav hrvatske države i obnova
paragraph_text: U procesu mirne reintegracije 24. srpnja 1997. godine započelo se s reintegracijom bolnice u sustav zdravstva Republike Hrvatske. Oprema bolnice bila je devastirana i otuđena, a neki bolnički objekti potpuno srušeni. Obnova infrastrukture započela je 1998. godine. Republika Srbija do sada (2012.) nije isplatila nikakvu odštetu za razaranja vukovarske bolnice, kao ni za ostale učinjene štete u Vukovaru i ostalim dijelovima Hrvatske. Dokumentaciju iz bolnice bili su otuđili pripadnici JNA ujutro 20. studenoga 1991. godine. Dužnosnik u vlasti pobunjenih Srba u Hrvatskoj 8. listopada 1993. godine u razgovoru s predstavnikom snaga UN-a naveo je da se "dokumentacija vukovarske bolnice nalazi u arhivu JNA". Nepotpunu